A századot 1916 elején állították fel. Kiképzésére az ausztriai Straßhofban és Aspernben végezték, majd március 16-án az olaszországi Perginébe irányították. 1917. július 25-én az egész légierőt átszervezték; ennek során a század hadosztályfelderítői feladatot kapott (neve ekkortól "Divisions-Kompanie 24", Flik 24D). 1917 október-novemberében részt vett a sikeres 12. isonzói csatában, 1918 júliusában pedig a vesztes második piavei csatában. 1918 szeptemberében az újabb átszervezéskor hadtesthez rendelt repülőszázad ("Korps-Kompanie", Flik 24K) lett.